**ELŐTERJESZTÉS**

Bonyhád Város Önkormányzati Képviselő-testületének 2023. március 29-i

rendes/rendkívüli testületi ülésére

|  |  |
| --- | --- |
| Tárgy: | A Völgység Ipari Park Nkft. 2022. évi gazdasági tevékenységéről szóló beszámoló, a 2022. évi számviteli törvény szerinti beszámoló |
| Előterjesztő: | Filóné Ferencz Ibolya polgármester |
| Előterjesztést készítette: | Futár Rajmund ügyvezető  dr. Márton Antal aljegyző |
| Előterjesztés száma: | 42. sz. |
| Előzetesen tárgyalja: | Pénzügyi Bizottság |
| Mellékletek száma: | 3 db |
| Az előterjesztés a jogszabályi feltételeknek megfelel: | Filczinger Ágnes jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

A számvitelről szóló 2000. évi C. törvény 4.§ (1)-(2) bekezdése szerint a gazdálkodó működéséről, vagyoni, pénzügyi és jövedelmi helyzetéről az üzleti év könyveinek zárását követően e törvényben meghatározott könyvvezetéssel alátámasztott beszámolót köteles készíteni. A beszámolónak megbízható és valós összképet kell adnia a gazdálkodó vagyonáról, annak összetételéről (eszközeiről és forrásairól), pénzügyi helyzetéről és tevékenysége eredményéről. A törvény 153. § (1) bekezdése szerint „a kettős könyvvitelt vezető, cégjegyzékbe bejegyzett vállalkozó köteles a jóváhagyásra jogosult testület által elfogadott éves beszámolót, egyszerűsített éves beszámolót, kötelező könyvvizsgálat esetén a könyvvizsgálói záradékot vagy a záradék megadásának elutasítását is tartalmazó független könyvvizsgálói jelentéssel együtt, valamint az adózott eredmény felhasználására (az osztalék jóváhagyására) vonatkozó határozatot az adott üzleti év mérlegfordulónapját követő ötödik hónap utolsó napjáig letétbe helyezni ugyanolyan formában és tartalommal (szövegezésben), mint amelynek alapján a könyvvizsgáló az éves beszámolót vagy az egyszerűsített éves beszámolót felülvizsgálta.”

A Társaság tulajdonosi szerkezete 2021. óta Bonyhád Város Önkormányzata és a Bonycom Nonprofit Kft. A mérleg adatokat a mellékelt beszámoló tartalmazza.

Kérem a Tisztelt Képviselő-testületet, hogy az előterjesztést áttekinteni, majd a határozati javaslatot elfogadni szíveskedjen!

**Határozati javaslat**

Bonyhád Város Önkormányzati Képviselő-testülete a VIP Nkft. 2022. évi gazdasági tevékenységéről szóló beszámolóját, 2022. évi számviteli törvény szerinti beszámolóját a határozat melléklete szerinti tartalommal jóváhagyja.

Határidő: 2023. május 31.

Felelős: Filóné Ferencz Ibolya polgármester

Végrehajtásért felelős: a határozat megküldése tekintetében – Filczinger Ágnes jegyző

Határozatról értesül: Futár Rajmund ügyvezető

Bonyhád, 2023. március 13.

Filóné Ferencz Ibolya

polgármester